4^2 MAGYAR HALASZELET. 



A tihanyinál vakmerőbb halászt már képzelni sem lehet. A melyik 

 még bödönt használ, evvel az ingó-bingó semmivel is merészen eresz- 

 kedik a háborgó vízre ; ráveti járómú'vére a habütőt, a halászartikulus 

 harmadik pontja szerint elmondja: «Uram Jézus légy velünk, ments 

 meg minden veszedelemtül» s egy lökéssel ott tánczol hab tarajon, 

 habvölgyében, követve a puritán harczos hires elvét, ki bizott az 

 istenben, de szárazon is tartotta puskaporát; azonképen a tihanyi 

 halász is bízik Jézusban és kérges kezével erősen szorítja az evező 

 fogóvégét. 



De bármi erősen szorítsa is azt az evezőt, bizonyos, hogy a 

 Balaton haragos tündére, mely a nép hite szerint évenként legalább 

 egy emberáldozatot követel, igen gyakran épen tihanyi halászembert 

 szemel ki magának. 



Annyi bizonyos, hogy Tihany halászélete mindenképen a leg- 

 érdekesebbek közé tartozik. Messze földre szóló páratlan sajátságát a 

 következő szakasz tárgyalja. 



